CELEX: 31989R0766
Language: el
Date: 1989-03-20
Title: Κανονισμός (ΕΟΚ) αριθ. 766/89 του Συμβουλίου της 20ης Μαρτίου 1989 σχετικά με τον καθορισμό, για την περίοδο από την 1η Απριλίου 1989 έως τις 31 Μαρτίου 1990, της κοινοτικής εφεδρικής ποσότητας για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31989R0766

Κανονισμός (ΕΟΚ) αριθ. 766/89 του Συμβουλίου της 20ης Μαρτίου 1989 σχετικά με τον καθορισμό, για την περίοδο από την 1η Απριλίου 1989 έως τις 31 Μαρτίου 1990, της κοινοτικής εφεδρικής ποσότητας για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 084 της 29/03/1989 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 766/89 ΤΟΥ ΣΥΜΒΟΥΛΙΟΥ  της 20ής Μαρτίου 1989  σχετικά με τον καθορισμό, για την περίοδο από την 1η Απριλίου 1989 έως τις 31 Μαρτίου 1990, της κοινοτικής εφεδρικής ποσότητας για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 5γ παράγραφος 6,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  τη γνώμη της Οικονομικής και Κοινωνικής Επιτροπής (5),  Εκτιμώντας:  ότι ο κανονισμός (ΕΟΚ) αριθ. 804/68, στο άρθρο 5γ παράγραφος 4, προβλέπει ότι δημιουργείται κοινοτική εφεδρική ποσότητα με σκοπό τη συμπλήρωση, στην αρχή κάθε δωδεκάμηνης περιόδου, των συνολικών εγγυημένων ποσοτήτων των κρατών μελών στα οποία το καθεστώς εισφοράς δημιουργεί ιδιαίτερες δυσκολίες· ότι θα πρέπει να καθορισθεί, για την έκτη δωδεκάμηνη περίοδο, κοινοτική εφεδρική ποσότητα 1 043 000 τόνων, από τους οποίους οι 600 000 τόνοι έχουν σκοπό να αμβλύνουν τις δυσχέρειες που συναντούν τα κράτη μέλη στη χορήγηση των ειδικών ποσοτήτων αναφοράς κατ' εφαρμογή του άρθρου 3α του κανονισμού (ΕΟΚ) αριθ. 857/84 (6), όπως τροποποιήθηκε τελευταία από τον κανονισμό (ΕΟΚ) αριθ. 764/89 (7),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο από την 1η Απριλίου 1989 έως τις 31 Μαρτίου 1990, η κοινοτική εφεδρική ποσότητα που προβλέπεται στο άρθρο 5γ παράγραφος 4 του κανονισμού (ΕΟΚ) αριθ. 804/68 καθορίζεται σε 1 043 000 τόνους από τους οποίους 600 000 τόνοι προορίζονται να αμβλύνουν τις δυσκολίες που αντιμετωπίζουν τα κράτη μέλη στη χορήγηση των ειδικών ποσοτήτων αναφοράς κατ' εφαρμογή του άρθρου 3α του κανονισμού (ΕΟΚ) αριθ. 857/84.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Μαρτίου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. L 148 της 28. 6. 1968, σ. 13.  (2) Βλέπε σελίδα 1 της παρούσας Επίσημης Εφημερίδας.  (3) ΕΕ αριθ. C 265 της 12. 10. 1988, σ. 5.  (4) ΕΕ αριθ. C 12 της 16. 1. 1989.  (5) ΕΕ αριθ. C 337 της 31. 12. 1988, σ. 16.  (6) ΕΕ αριθ. L 90 της 1. 4. 1984, σ. 13.  (7) Βλέπε σελίδα 2 της παρούσας Επίσημης Εφημερίδας.